Bipaliinae

Bipaliinae Madagaskarren, Indiako azpikontinentean eta Asiako hego-ekialdean bizi diren lur-planarien azpifamilia bat da, nahiz eta espezie batzuk mundu osora zabaldu diren.

 Deskribapena 
Bipaliinae azpifamiliaren ezaugarri nagusia da mailu edo gezi itxurako buru deigarria. Hori dela eta, "har mailuburu" izenez ezagutzen dira talde honetako har espezieak Europako hainbat hizkuntzatan (hammerhead worms, cucs cap de martell, gusanos cabeza de martillo, Hammerhaiwürmer eta abar). 

Buruak zulo sentsorial periferikoak ditu sabelaldean eta begi periferiko txikiak bizkarraldean.Winsor, L.; Johns, P. M.; Barker, G. M. (2004). Terrestrial planarians (Platyhelminthes: Turbellaria: Tricladida: Continenticola) predaceous on terrestrial gastropods. In: Barker, G. (ed.), Natural Enemies of Terrestrial Molluscs, pp. 227-278.

 Generoak 
Bipaliinae azpifamiliako espezieak ondorengo generoetan sailkatzen dira:

 Bipalium Stimpson, 1857
 Humbertium Ogren & Sluys, 2001
 Novibipalium Kawakatsu et al., 1998
 Umbotectum Solà & Sluys, 2023
 Vermiviatum Solà & Sluys, 2023
 Diversibipalium Kawakatsu et al., 2002

 Espezie inbaditzaileak 

Har mailuburuen arteko hainbat espezie inbaditzaile bihurtu dira. Ezagunena Bipalium kewense da, gaur egun kontinente guztietan dagoena, Antartikan izan ezik. 2022ko ikerketa baten arabera, ondorengo 5 espezieek planetako txokorik gehienetara zabaltzeko gaitasuna daukate: Bipalium kewense, B. adventitium, B. pennsylvaanicum, B. vagum eta Diversbipalium multilineatum. Bost espezieek Asiako hego-ekialdea, Zeelanda Berria, Australiako ekialdea, Hego Amerikako zati bat, Estatu Batuetako ekialdea, mendebaldeko Europa eta erdialdeko Afrika inbaditu zitzaketela ondorioztatu zen.

 Argazki-galeria 

Hone hemen zenbait har mailubururen irudiak. Oso kolore eta itxura desberdina izan dezakete.

 Erreferentziak 

 Kanpo estekak 

Kategoria:Tricladida